CELEX: 32021R0170
Language: sk
Date: 2021-02-09 00:00:00
Title: Vykonávacie nariadenie Komisie (EÚ) 2021/170 z 9. februára 2021 o zatriedení určitého tovaru do kombinovanej nomenklatúry

15.2.2021   
               
               
                  SK
               
               
                  Úradný vestník Európskej únie
               
               
                  L 50/1
               
            
         VYKONÁVACIE NARIADENIE KOMISIE (EÚ) 2021/170
         z 9. februára 2021
         o zatriedení určitého tovaru do kombinovanej nomenklatúry
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
         keďže:
         
                     (1)
                  
                  
                     S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
                  
               
                     (2)
                  
                  
                     V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
                  
               
                     (3)
                  
                  
                     Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe odôvodnenia uvedeného v stĺpci 3 danej tabuľky.
                  
               
                     (4)
                  
                  
                     Je potrebné umožniť, aby sa držiteľ záväzných informácií o nomenklatúrnom zatriedení tovaru vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.
                  
               
                     (5)
                  
                  
                     Opatrenia stanovené v tomto nariadení sú v súlade so stanoviskom Výboru pre colný kódex,
                  
               PRIJALA TOTO NARIADENIE:
         
            Článok 1
            Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
         
         
            Článok 2
            Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.
         
         
            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 9. februára 2021
            
               
                  Za Komisiu
               
               
                  v mene predsedníčky
               
               Gerassimos THOMAS
               
                  generálny riaditeľ
               
               
                  Generálne riaditeľstvo pre dane a colnú úniu
               
            
         
         
            (1)  Ú. v. EÚ L 269, 10.10.2013, s. 1.
         
            (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).
      
      
         
            PRÍLOHA
            
                        Opis tovaru
                     
                     
                        Zatriedenie (číselný znak KN)
                     
                     
                        Odôvodnenie
                     
                  
                        (1)
                     
                     
                        (2)
                     
                     
                        (3)
                     
                  
                        Fľaša z mechanicky vyrobeného skla, v tvare lebky, s výškou približne 9,5 cm a nominálnym objemom 180 ml. Fľaša má krátke hrdlo (s dĺžkou približne 1,5 cm a otvorom s priemerom 2 cm) a nezapečatenú zátku vyrobenú z korku, ktorá voľne zapadá do otvoru fľaše.
                        Pozri obrázok (*1)
                        
                     
                     
                        7013 49 99 
                     
                     
                        Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 7013 , 7013 49  a 7013 49 99 .
                        Na základe svojich objektívnych charakteristických vlastností (špecifický tvar výrobku, korková zátka voľne zapadajúca do hrdla fľaše; nezapečatený korkový uzáver) výrobok nie je určený na bežné komerčné použitie na prepravu alebo balenie tovaru v zmysle položky 7010 . Korkový uzáver nie je vhodný na zabezpečenie toho, aby sa obsah pri preprave nerozlial alebo nepresiakol. Vďaka dizajnu fľaše a voľne zapadajúcej zátke sa výrobok podobá na dekantér alebo karafku na olej alebo ocot, ktoré sú výrobkami druhu používaného ako stolové alebo kuchynské sklo a ktoré sú vylúčené z položky 7010  [pozri aj vysvetlivky k harmonizovanému systému (HSEN) k položke 7010 , prvý odsek a piaty odsek, vylúčenie c) a HSEN k položke 7013 , prvý odsek (1)]. Zatriedenie do položky 7010  ako sklenená fľaša, druhu používaného na prepravu alebo balenie tovaru je preto vylúčené.
                        Výrobok sa preto má zatriediť pod číselný znak KN 7013 49 99  ako sklenený tovar druhu používaného ako stolové sklo, kuchynské sklo alebo na podobné účely (iné ako výrobky položky 7010  alebo 7018 ).
                     
                  
               
            
               (*1)  Obrázok má len informačný charakter.